Üleeilses lehes oli veel selline hirmutav uudis, et tahetakse hakata võtma kinni võimalikke tulevasi kurjategijaid enne kui nad kuriteo  sooritavad. Kui see teoks saab, ei saa inimene ise enam kuidagi tõestada, et ta poleks kuritegu sooritanud. Tegelikult on see juba Hitleri ja Stalini ajal olnud. Võeti kinni juudid ja kulakud, sest oli põhjust arvata, et nad on potentsiaalselt režiimile ohtlikud. Enne rahvahääletust kaitses meid põhiseaduse paragrahv, et inimest ei tohi pidada kuriteos süüdiolevaks enne süüdimõistva kohtuotsuse jõustumist. Kuid see võidakse nüüd alati mõne euromäärusega tühistada, juhul kui seda pole juba tehtud.